|  |  |
| --- | --- |
| Description: 1 | กรมสรรพากร |
|  | **Revenue Department News** |

**เลขที่ข่าว**

**วันที่แถลงข่าว**  2 กรกฎาคม 2562

**เรื่อง**  สรรพากรชี้แจงเกี่ยวกับข้อเสนอการปฏิรูปภาษีสรรพากรของคณะอนุกรรมการพิจารณาปรับปรุงและแก้ไขประมวลรัษฎากร

...................................................................................................................................................................................

ตามที่มีข่าวเผยแพร่ในสื่อสังคมออนไลน์ เรื่องการปฏิรูปภาษีสรรพากรแบบใหม่ทั้งระบบ   
พร้อมระบุว่า จะนำมาปรับใช้ภายในปี 2562 นั้น

**นายปิ่นสาย สุรัสวดี** โฆษกกรมสรรพากร เปิดเผยว่า ข้อความตามที่เผยแพร่ดังกล่าว เป็นข้อเสนอของคณะอนุกรรมการพิจารณาปรับปรุงและแก้ไขประมวลรัษฎากรที่ได้มีการนำเสนอในการจัดสัมมนา   
เพื่อเปิดรับฟังความคิดเห็นจากผู้แทนหน่วยงานต่าง ๆ ทั้งภาครัฐและเอกชน เมื่อวันที่ 21 กันยายน 2561 ที่ผ่านมา   
โดยต่อมาทางคณะอนุกรรมการฯ ได้ส่งข้อเสนอดังกล่าวให้กรมสรรพากรเพื่อพิจารณา ซึ่งปัจจุบันกรมสรรพากรอยู่ระหว่างการศึกษาและนำข้อเสนอแนะของหน่วยงานที่เกี่ยวข้อง เช่น ข้อเสนอแนะของกองทุนการเงินระหว่างประเทศ (IMF) และองค์การเพื่อความร่วมมือและการพัฒนาทางเศรษฐกิจ (OECD) มาประกอบการพิจารณาเพื่อปรับปรุงประมวลรัษฎากรในประเด็นต่าง ๆ ให้มีประสิทธิภาพ ทันสมัย เหมาะสมกับสภาพเศรษฐกิจและสังคมในปัจจุบัน   
พร้อมทั้งเป็นไปตามมาตรฐานสากล เช่น การปรับปรุงโครงสร้างภาษีเพื่อสนับสนุนการเจริญเติบโตทางเศรษฐกิจ การเพิ่มประสิทธิภาพการบริหารจัดเก็บภาษี การยกระดับความร่วมมือในการแลกเปลี่ยนข้อมูลระหว่างประเทศ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

#### กรมสรรพากร เต็มที่ เต็มใจ ให้ประชาชน

**สำนักงานเลขานุการกรม ส่วนปร**ะ**ชาสัมพันธ์**

**เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324**

**หรือศูนย์สารนิเทศสรรพากร 1161 (RD Intelligence Center)**